বালুরঘাট, ৩ নভেম্বর : উত্তর দিনাজপুর জেলার ইসলামপুরের দাড়িভিট হাইস্কুল ইশুতে দক্ষিণ দিনাজপুরের DI(মাধ্যমিক) নারায়ণচন্দ্র সরকারকে সাসপেন্ড করা হল। গতকাল বিকেলে সাসপেন্ড লেটার তাঁর কাছে পৌঁছেছে। সাসপেন্ড লেটারে দাড়িভিট হাইস্কুলের ঘটনা উল্লেখ রয়েছে বলে জানা গেছে। অথচ ১ বছর ৩ মাস আগে উত্তর দিনাজপুর থেকে দক্ষিণ দিনাজপুরের DI (মাধ্যমিক)-এর দায়িত্ব নিয়েছেন নারায়ণবাবু। চলতি বছরের ডিসেম্বরে অবসর নিতে চলেছেন তিনি। তার আগে এমন ঘটনায় কিছুটা হতবাক তিনি। বিষয়টি নিয়ে ঊর্ধ্বতন কর্তৃপক্ষের কাছে আবেদন জানাবেন বলে জানান।